שיחה:חטיבה 188 במלחמת יום הכיפורים

message: גילגמש היקר, זה שאתה מוחק את מספר ההרוגים או את זה שאנשים נפצעו פיזית ונפשית, זה לא אומר שזה לא קרה. אין דבר שמעיד יותר על הקרב מהפגיעות ומהקורבנות שגרם. לדעתי זה חלק חשוב במורשת הקרב, אז תחליט מה שתחליט - ואם קיים מנהג קלוקל בויקי אז אפשר לשנות אותו ולא לשמור עליו לנצח.Liorgol1 - שיחה 22:04, 24 ביוני 2011 (IDT)
replies: text: למספר ההרוגים יש חשיבות רבה, החזרתי אותו לפסקת הפתיחה. ראוי לציין גם כמה טנקים של החטיבה נפגעו בקרבות. דוד שי - שיחה 22:14, 24 ביוני 2011 (IDT)
replies: text: :החזרתי את הציטוט מעטיפת הספר, אך אשמח אם יוחלף בציטוט מקביל מגוף הספר. דוד שי - שיחה 22:19, 24 ביוני 2011 (IDT)
replies: text: ::האבדות הושמטו בטעות. אני לא רואה שום חשיבות לציטוט שנכתב בספר מסוים. אפשר למצוא ציטוטים ברוח זו בכל ספר על יחידה מסוימת. גילגמש • שיחה 23:10, 24 ביוני 2011 (IDT)
replies: text: :::לציטוט יש חשיבות, משום שהוא מביא בתמצית את גורלה של החטיבה במלחמת יום הכיפורים (בכך עוסק הערך). דוד שי - שיחה 23:54, 24 ביוני 2011 (IDT)
replies: text: ::::הציטוט הזה הוא סופרלטיב ולכן הוא פסול. כלל לא משנה מה הוא מביע ומה לא. בשביל להביע את גורל החטיבה קיים הערך. במיוחד שהערך לא עוסק בספר, אלא בחטיבה. אני לא קראתי את הספר הספציפי הזה, אך מהכרותי עם ספרים מהסוג הזה, הם נכתבים בדרך כלל על ידי אנשים בעלי קשר רגשי גדול למושא הערך. אין סיבה לתת במה לשבחים מיותרים לחלוטין תחת הכיסוי של ציטוט. הרי אילו לא היה מדובר בציטוט, לא הינו כותבים את זה. הציטוט הזה לא רלוונטי כאן כמו שלא רלוונטים פמפלטים דומים בערכים אחרים. אילו היה מדובר בשיר של משורר ידוע או משהו בסגנון זה, ניתן היה לטעון להשפעה תרבותית, אך כאן הרי מדובר בספר רגיל לחלוטין. דומה הדברים להוספת סופרלטיבים פרסומיים מהכריכה האחורית המופיעה על ספרי קריאה בנוסח של "ניו יורק טיימס מודיע על רב המכר המעניין של השנה". זה אותו דבר. אין בין הציטוט לערך קשר שיצדיק את הוספתו. הוא מפאר את מושא הערך ועל ידי כך גורע מהאנציקופדיות שלו שמחויבת לנייטרליות. גילגמש • שיחה 06:47, 25 ביוני 2011 (IDT)
replies: text: :::::לא ראיתי בציטוט מילה כלשהי שאינה נכונה. דוד שי - שיחה 08:08, 25 ביוני 2011 (IDT)
replies: text: ::::::לא משנה אם זה נכון או שגוי. שירי הלל מן הסוג הזה אינם נייטרליים. לא חשוב אם זה נכון או לא נכון. גם אם זה נכון, זה עדיין פסול בדיוק באותה המידה אילו לא היה הדבר נכון. גילגמש • שיחה 08:49, 25 ביוני 2011 (IDT)
replies: text: :::::::לא ברור לי מהי תרומתו של הציטוט הזה ועוד בפסקת הפתיח. הפתיח צריך להכיל את המידע הכללי על הנושא, ולא לפתחו. ‏Ofekalef • שיחה • הצטרפו למיזם המקורי!‏ 16:03, 25 ביוני 2011 (IDT)
replies: text: :::::::: אני מסכים עם גילגמש ועם Ofekalef - ראשית, מטרת הפתיח לתמצת את המידע העובדתי החשוב בערך, בעוד הציטוט אינו מכיל מידע עובדתי רלוונטי. שנית, הציטוט הוא דעתו האישית של כותב הספר - טבעם של דעות אישיות הוא שיש מי שאינם מסכימים איתן. צנטוריון - טלגרף - כחול או אפור, לא משנה - הדם אדום בכל מקרה... 16:55, 25 ביוני 2011 (IDT)

text: ::::::::הציטוט הזה מספק מידע בסיסי ביותר, ולכן מקומו בפתיח - הוא עונה לשאלה: למה קיים הערך חטיבה 188 במלחמת יום הכיפורים? מדוע אין (וספק אם יהיה) חטיבה 7 במלחמת יום הכיפורים, חטיבת גולני במלחמת יום הכיפורים, חטיבה 14 במלחמת יום הכיפורים, חטיבת הצנחנים במלחמת יום הכיפורים וכדומה? התשובה: כי סיפורה של חטיבה 188 יחיד במינו בתולדות צה"ל, ואת הייחוד הזה מספר הציטוט. דוד שי - שיחה 16:44, 25 ביוני 2011 (IDT)
replies: text: :::::::::יתכן שדווקא יש מקום להוסיף לפחות חלק מהעריך שמזכיר דוד שי - על חטיבה 7 (שנותרה לבד ברמה, עד ש-188 שבה ללחום), על חטיבת גולני (על כיבוש החרמון כבר יש ערך, אבל לדעתי היו עוד כמה דברים...) וכו... צנטוריון - טלגרף - כחול או אפור, לא משנה - הדם אדום בכל מקרה... 16:59, 25 ביוני 2011 (IDT)
replies: text: ::::::::::ניתן לספק את המידע בפתיח, ואת הציטוט להוסיף בגוף הערך או כהערת שוליים. לביטויים כמו "במלחמות ישראל אין אח ורע ל.." או "כאותו עוף החול האגדי" אין מקום בפתיח. בהחלט יש מקום לציין בפתיח את אבדן סגל הפיקוד ביממה הראשונה, את גודל האבדות שהחטיבה ספגה, ואת הקמתה מחדש ושובה ללחימה. ניתן לעשות זאת בשפה קצרה, יבשה ומדויקת, ולהשאיר את הליריקה והפומפוזיות לציטוט שיובא בהערה (אליה אפשר להפנות מהפתיח עצמו) או בהמשך הערך. קיפודנחש - שיחה 17:07, 25 ביוני 2011 (IDT)
replies: text: :::::::::::כמובן שצריך לציין את העובדות כמו אבדות ואיבוד סגל הפיקוד. גילגמש • שיחה 17:19, 25 ביוני 2011 (IDT)
replies: text: ::::::::::::המידע שבציטוט נראה חשוב. הציטוט עצמו לא נראה מספיק חשוב, בטח שלא לפתיח. אני-ואתה • שיחה 21:09, 25 ביוני 2011 (IDT)
replies: text: :::::::::::::מסכים, המידע נראה חשוב אבל הציטוט עצמו נראה נטול חשיבות. אולי שווה לשים אותו בתיבה לצד הערך ולשלב את המידע החשוב בתוך הערך עצמו. Eviv - שיחה 21:13, 25 ביוני 2011 (IDT)
replies: text: ::::::::::::::החלפתי את הציטוט בתמצית המידע שהופיע בו. דוד שי - שיחה 22:25, 25 ביוני 2011 (IDT)
replies: text: :::::::::::::::תודה :) Eviv - שיחה 23:49, 25 ביוני 2011 (IDT)
thread_title: ציטוט מיותר

message: בערך צוינו 79 חללים ומספר לא ידוע של פצועים. במלחמת יום הכיפורים היחס בין פצועים להרוגים היה בערך 5:2, מכאן אפשר להניח שהיו ככל הנראה כ-200 פצועים וסך האבדות של החטיבה במלחמה היו עד 300 חיילים. ובכן, בחטיבה משרתים הרבה יותר מ-300 חיילים. לא נהוג למחוק מהר כל כך יחידות אורגניות מהסד"כ רק כי נגרמו להן אבדות. לכן, אני חושב שהביטוי הזה קצת מוגזם. האם באמת החטיבה נמחקה מהסד"כ, כל יחידותיה פוזרו בין החטיבות האחרות או שנותר מבנה חטיבתי כלשהו ויחידות החטיבה צורפו כצוותי קרב לחטיבות אחרות (נוהג די מקובל בצה"ל). במקרה זה אני לא חושב שכדאי לומר שהיחידה הזאת נמחקה מהסד"כ.
כמו כן, חשובות אבדות הציוד. צריך לכתוב כמה טנקים נפגעו וכמה הושמדו וכלים נוספים, אם היו כאלה. כמו כן, חשוב לציין יחידות נוספות של החטיבה (סדנות תיקון, קשר וכו') ולא להסתפק רק בגדודים הלוחמים. גילגמש • שיחה 15:45, 26 ביוני 2011 (IDT)
replies: text: החטיבה נמחקה מהסד"כ. בשלב כלשהו (אחרי המלחמה) הוקמה מחדש. דוד שי - שיחה 17:58, 26 ביוני 2011 (IDT)
replies: text: :למיטב ידיעתי החטיבה התחילה להשתקם ולהיבנות מחדש יומיים לפני הפסקת האש (דני ורדי מתמנה למח"ט החדש של 188). אמנם הוא נהרג בשל עליה על מוקש יומיים לאחר מינויו, אבל אותו מחליף משה כץ, אשר מחזיק בתפקיד עד לשנת 1975. כל הפרטים על שיקום החטיבה נמצאים בספר "על הבלימה".שועל - שיחה 20:55, 2 ביולי 2011 (IDT)
thread_title:  השלמת פרטים, אבדות ומחיקה מהסד"כ 

message: הקובץ הבא מוויקישיתוף שנמצא בשימוש בדף הוצע למחיקה מהירה:
* 
באפשרותך לראות את הסיבה למחיקה בדף תיאור הקובץ המקושרים לעיל. —Community Tech bot - שיחה 23:52, 7 בפברואר 2019 (IST)
thread_title:  קובץ מוויקישיתוף שבשימוש בדף זה הועמד למחיקה מהירה 

message: קובץ מוויקישיתוף שבשימוש בדף זה הועמד למחיקה:
* 
להשתתפות בדיון המחיקה יש לעיין ב. —Community Tech bot - שיחה 01:53, 9 בפברואר 2019 (IST)
thread_title:  קובץ מוויקישיתוף שנמצא בשימוש בדף  מועמד למחיקה 

message: ראוי לתקן ולרשום במצבת הכוח של 188 את הסמח"ט דוד ישראלי.
לא ראוי היה לשמוט את שמו ולהזכירו רק בסיפור הקרבות. 80.230.231.79 18:11, 26 באפריל 2019 (IDT)
thread_title:  השמטת שמו של דוד ישראלי מהסד"כ בקדימון ובפרק 188 ו 

message: :דיווח מהדף ויקיפדיה:דיווח על טעויות
שיירת הרפאים - 
כללה את מפקדת הפלוגה המסייעת של גדוד 50 ונוספים שהגיעו למקום במהלך הקרבות (שריונאים ותותחנים) עלתה על הטנקים של גדוד 53 בפיקודו של עודד ארז בין 15 ל20 חיילים על כל טנק ונעה מערבה.
במפגש הראשון עם הטנקים הסורים עודד ארז נתן פקודה להכנס ללחימה איתם ואנחנו הנספחים, ירדנו מהטנקים וצעדנו רגלית במדרון נחל דליות לתחתיתו ומשם לכנרת עד קיבוץ עין גב.
thread_title:  דיווח שאורכב ב-28 במאי 2019 

message: משתמש:Shayshal2 מבטל את תקופת הפעילות שהכנסתי בערך זה ובערכים דומים בטענה " היחידה התקיימה מעבר לתאריכים האלה". הערך הוא לא על החטיבה לתולדותיה אלא לפרק זמן מוגדר בהחלט. 6 באוקטובר 1973 עד 28 באוקטובר 1973. לערך על החטיבה אפשר לקרוא את חטיבה 188. אבקש הסבר. ולמה אתה מכניס בדרך שגיאות פרמטרים לערך? מתייג את משתמש:Gilgamesh, משתמש:איש שלום ואת משתמש:MathKnight שדעתם בענייני צבא חזקה עלי. בורה בורה - שיחה 20:50, 2 בפברואר 2022 (IST)
replies: text: אין ספק שהיחידה התקיימה מעבר לתאריכי המלחמה אבל הערך הזה תחום בזמן. לכן, אני תומך בעריכתו של בורה בורה. גילגמש • שיחה 20:52, 2 בפברואר 2022 (IST)
replies: text: : צריך לשנות את שמות הפרמטרים בתבנית מ"תאריך הקמה" ו"תאריך פירוק" ל"תאריך התחלה" ו"תאריך סוף". – ד"ר MathKnight ✡ (שיחה) 20:57, 2 בפברואר 2022 (IST)
replies: text: ::התלבטתי עם זה. יש ערכים כמו צוות קרב פייפר בקרב על הבליטה שהיחידה הוקמה אד-הוק. אין כל כך משמעות לשם השדה כי במילא אינו מוצג בתבנית אלא רק טווח התאריכים. מה אומרים? בורה בורה - שיחה 21:06, 2 בפברואר 2022 (IST)

text: ראשית מלחמת יום הכיפורים הסתיימה ב-24 באוקטובר, לא ב-28.

text: לעצם העניין, אני מתנגד לשינוי מכיוון שהוא מטעה את הקוראים ויוצר רושם כאילו מדובר ביחידה שהוקמה בתחילת המלחמה ופורקה בסיומה. הפרמטר שהוספת מתאים לערכים כלליים על יחידות (למשל "חטיבה 188") או ליחידות שהוקמו למען המלחמה (למשל כוח נתי). אין יחידה כזו "חטיבה 188 במלחמת יום הכיפורים" ולכן הפרמטר לא מתאים. מה עוד שהערך תחום בזמן כך שאין בלבול שמדובר בפעילות היחידה בזמן המלחמה (וברוב המקרים קצת לפני המלחמה וקצת אחריה כך שהתאריכים לא מועילים).Shayshal2 - שיחה 21:10, 2 בפברואר 2022 (IST)
replies: text: :יתכן שיחידה מסוימת תפעל רק חלק מהזמן, במיוחד כשמדובר במלחמה ארוכה. כך שתיחום הזמן למלחמה אינו מספיק. יחידות יכולות להתפרק, להשמד ועוד. גילגמש • שיחה 21:20, 2 בפברואר 2022 (IST)
replies: text: ::מקבל, אולי זה מתאים במקרה של יחידה שנמחקה מהסד"כ. אבל זה לא המקרה שלנו וגם לא בערכים אחרים (חטיבות 7, 14 וכו') שפעלו עד סיום המלחמה ומעבר לה. Shayshal2 - שיחה 21:25, 2 בפברואר 2022 (IST)
replies: text: :::אז מה? הדין צריך להיות אחיד כדי להקל על הקורא להתמצא בסבך התקנות שלנו. גילגמש • שיחה 21:28, 2 בפברואר 2022 (IST)

text: :הלכתי לפי סוף חילופי האש אבל 24 באוקטובר גם טוב. איך בדיוק הקורא מוטעה? בשום מקום לא מוצג לקורא שמדובר ב"מדובר ביחידה שהוקמה בתחילת המלחמה ופורקה בסיומה". זה בסך הכל שם של פרמטר. ראה תגובתי לאביר לעיל. אם הערך תחום בזמן, אכן ראוי להביא את תחום הזמן הזה. יש לך תאריכים טובים יותר? הצג אותם, אבל אל תמחק לגמרי. בורה בורה - שיחה 21:22, 2 בפברואר 2022 (IST)
replies: text: ::חילופי האש בסוריה נמשכו עד מאי 74. לדעתי ברור שפרמטר של "תאריך הקמה" או "תקופת פעילות" מטעה ומתאים ליחידות שהוקמו על המקום.

text: ::לגבי המחיקה, אני מתנגד לשינוי ולכן החזרתי לגרסה היציבה, לפחות עד שיסתיים הדיון. אין סיבה לקחת את זה למקום אישי. Shayshal2 - שיחה 21:26, 2 בפברואר 2022 (IST)
replies: text: :::אישי? אני דווקא רואה דיון ענייני. אתה רוצה שאשנה את שם הפרמטר ותרגיש נח יותר? לגבי "מתאים ליחידות שהוקמו על המקום" קרא את דברי הטעם של גילגמש למה זה לא נכון. בורה בורה - שיחה 21:47, 2 בפברואר 2022 (IST)
replies: text: ::::כפי שאמרתי, בעיני הדבר מטעה ויוצר רושם של יחידות שהוקמו אד-הוק, ולכן לא מתאים ליחידות שהיו קיימות לפני המלחמה והמשיכו אחריה. נמתין לדעתם של עורכים נוספים.

text: ::::אפשר לדון בשינוי שם. תאריך הקמה/פירוק ותקופת פעילות אינם מתאימים לדעתי וצריך שם אחר.Shayshal2 - שיחה 22:03, 2 בפברואר 2022 (IST)
מתייג את . Shayshal2 - שיחה 21:33, 2 בפברואר 2022 (IST)

text: מסכים עם שי. לעניות דעתי, הוספת הפרמטרים של תאריך התחלה ותאריך סיום לתבנית בפתיחת הערך מיותרת לחלוטין, ועלולה להטעות את הקורא. תקופת הפעילות של החטיבה מוגדרת היטב בשם הערך "חטיבה 188 במלחמת יום הכיפורים". אני חושב שאותה גישה נכונה לכל הערכים בויקי, העוסקים בתפקיד שמילאו יחידות שונות של צה"ל במלחמות ישראל. איש שלום - שיחה 22:03, 2 בפברואר 2022 (IST)
replies: text: :איש שלום ומה לגבי יחידות שהושמדו? למשל משחתת אילת. אמנם היא לא הושמדה במלחמה אבל דבר כזה יכול לקרות במלחמה ואז מה נעשה? כמו כן, מה לגבי יחידות שהשתפו במלחמת העצמאות? הרי חלק מהיחידות הושמדו. למשל מגני הישובים שנפלו. היחידות האלה לא שרדו. סימן שהן התקיימו רק חלק מהמלחמה. כמו כן, למה דין שונה ליחידות צה"ל ויחידות של צבאות אחרים? במלחמה ארוכה סביר שחלק מהיחידות יושמדו. גילגמש • שיחה 22:16, 2 בפברואר 2022 (IST)
replies: text: ::אני לא רואה בעיה בכך שהפרמטר יסומן רק עבור חלק מהיחידות (כאלה שהוקמו לצורך המלחמה או הושמדו במהלכה). לא רואה בזה בעיה של חוסר אחידות.Shayshal2 - שיחה 22:26, 2 בפברואר 2022 (IST)
replies: text: :::אעיר שפרמטר "תקופת פעילות" קיים בתבנית מיום היווסדה. אין בו כל חידוש. מה שנוסף הוא עידון לגבי תאריך התחלה וסיום מפורש, מה שקודם היה בפרמטר אחד מאוחד. בורה בורה - שיחה 22:31, 2 בפברואר 2022 (IST)
replies: text: ::::יש הרבה פרמטרים בתבנית שלא השתמשתי בהם בערכים האלה. העניין פה הוא שהפרמטר לא הופיע בערכים האלה (לפחות לא באלה שאני מכיר וקשורים ליום כיפור) והאם הוא מועיל או מבלבל. Shayshal2 - שיחה 22:35, 2 בפברואר 2022 (IST)

text: ::אני לא מכיר אף יחידה של צה"ל שהושמדה לחלוטין, וכתוצאה מכך נמחקה מהסד"כ הישראלי, במלחמות בהן השתתף הצבא הישראלי מאז 1948. במקרה שמדובר בכלי שייט המצב עשוי להיות שונה. אגב, במקרה של הצבא הגרמני במלחה"ע השנייה, הרבה יחידות שהושמדו לחלוטין במהלך המלחמה (כמו למשל הארמייה השישית, והדיוויזיות שלחמו תחת פיקודו בקרב סטלינגרד) הוקמו מחדש, לעיתים יותר מפעם אחת. איש שלום - שיחה 22:27, 2 בפברואר 2022 (IST)
replies: text: :::מי כמוך יודע שעשרות דיוויזיות רוסיות הושמדו לחלוטין במבצע ברברוסה. והן לא הוקמו מחדש לעולם. בורה בורה - שיחה 22:33, 2 בפברואר 2022 (IST)
אני לא יודע לגבי הדיוויזיות הסובייטיות, שמאות מהן הושמדו בשלבים הראשונים של הפלישה הגרמנית לברית המועצות. אבל אני יודע שארמיות סובייטיות רבות, שהושמדו במהלך המלחמה, הוקמו מחדש פעם אחר פעם (לעיתים יותר משלוש פעמים). איש שלום - שיחה 23:17, 2 בפברואר 2022 (IST)

text: מעיון חטוף בערכים העוסקים בלחימה של חטיבות ישראליות אחרות (חטיבה 7, 179 ו-679) בחזית הסורית במלחמת יום כיפור, אני רואה ש"תקופת הפעילות" לא מופיעה בתבנית היחידה בפתיח לערך. לא ברור לי למה אתם חושבים, שיש למלא את הפרמטר הזה דווקא במקרה של חטיבה 188. איש שלום - שיחה 23:40, 2 בפברואר 2022 (IST)
replies: text: :הדיון הוא גם על הערכים האחרים. Shayshal2 - שיחה 23:45, 2 בפברואר 2022 (IST)
replies: text: ::אני מצטרף לאלה הסבורים שאין לציין תקופת פעילות בערך זה, וגם לא בערכים אחרים שכותרתם "חטיבה X במלחמת יום הכיפורים", כפי שנימק איש שלום. דוד שי - שיחה 05:46, 3 בפברואר 2022 (IST)
thread_title:  תקופת הפעילות 

message: שלום עורכים יקרים,
מצאתי קישור חיצוני אחד או יותר בחטיבה 188 במלחמת יום הכיפורים שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://sfile-pull.f-static.com/image/users/267161/ftp/my_files/%D7%9B%D7%90%D7%95%D7%A1%20%D7%91%D7%A0%D7%A4%D7%97%20-%20%D7%90%D7%9C נמצא כקישור שבור. לא נמצא בארכיון.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 23:12, 6 באוקטובר 2022 (IDT)
thread_title:  נמצאו קישורים חיצוניים שצריכים תיקון (אוקטובר 2022) 

message: <קטע התחלה="מומלצים"/>
===דיון===
ערך מעניין ומקיף אודות חטיבה 188 במלחמת יום הכיפורים. נכתב על ידי משתמש:Liorgol1 שהניח את היסודות ומשתמש:Shayshal2 שהשלים. גילגמש • שיחה 07:40, 1 בנובמבר 2022 (IST)
<קטע סוף="מומלצים"/>
thread_title: הצעת הוספה למומלצים

message: ערך מעניין ומקיף אודות חטיבה 188 במלחמת יום הכיפורים. נכתב על ידי משתמש:Liorgol1 שהניח את היסודות ומשתמש:Shayshal2 שהשלים. גילגמש • שיחה 07:40, 1 בנובמבר 2022 (IST)
<קטע סוף="מומלצים"/>
thread_title: דיון

message: , הבעיה שלי אינה השאלה "מה הייתה תפיסת המודיעין", אלא מהו בכלל המושג "תפיסת מודיעין". אני יודע היטב מהו מודיעין - אבל אני לא יודע מהי "תפיסת מודיעין", ואם המקום היחידי בויקיפדיה העברית שהביטוי הזה מופיע הוא כאן בערך, חייב להיות הסבר. עמית - שיחה 23:57, 6 בינואר 2023 (IST)
replies: text: , שיניתי להערכת מודיעין. מקווה שזה פותר את הסוגייה. Shayshal2 - שיחה 11:15, 7 בינואר 2023 (IST)
replies: text: :כן, זה כבר מושג שאני מכיר... עמית - שיחה 12:18, 7 בינואר 2023 (IST)
thread_title:  תפיסת מודיעין